Amor: 'Die seer is dieper as ooit'
JY LEES NOU Amor: 'Die seer is dieper as ooit'
Sy't 'n lang pad gekom sedert Joost en die seksvideo. Haar lewe was net weer op dreef, toe kom die skoknuus: Joost is ernstig siek. Nou is daar opnuut 'n storm om Amor Vittone se kop oor die vrae in haar gemoed.
"Dit is nie wat ek vir Joost wil hê nie. Ek gun hom die beste, maar mense verstaan skynbaar nie hoe onseker ek? voel nie. My vrae klink vir hulle harteloos. Ek is nie. Ek weet instinktief Joost is baie siek en ek het al nagte daaroor gewroeg en gehuil."
As Joost terminaal siek is, hou dit nie net hartseer en emosionele implikasies in nie. Amor sal dalk ook hul huis moet verkoop en die kinders sal moontlik na 'n ander?skool moet gaan.
"Ek het Joost ná die skandaal ?gesmeek om sy lewe te verander en hy het nie. Hy het op die ou trant voortgegaan. Ek het nog nie daaroor gepraat nie en ek gaan ook nie nou nie. Mense kan hul eie afleidings maak. Hierdie dinge het nie skielik verdwyn noudat hy siek geword het nie.
"Ek wou van die begin af nie daaroor gepraat het? nie en net oor my loopbaan. Maar toe begin Huisgenoot en Rapport met vrae en mense trek my uitmekaar oor? my vrae oor Joost se siekte en sy finansies. Wat moes? ek doen toe joernaliste my begin konfronteer? Stilbly ?en myself nie verdedig nie?"
Sy voel gefrustreerd, want sy weet nou selfs dit het niks gehelp nie. "Of ek kommentaar gelewer het of nie, mense glo wat hulle wil. Nou is ek spyt ek het gepraat. Ek wil dit van die berge af gaan skreeu."
Sy voel die ou wonde is oopgekrap en die seer is dieper as met die seksvideoskandaal.
Sy was van kleins af 'n presteerder. Hoofmeisie op skool, cum laude-student op universiteit. Die webblad ?www.famousfaces.co.za noem haar "een van die mees gepubliseerde glansmense in Suid-Afrika".
Kinders sê soms vir haar hulle wil ook graag bekend? wees soos sy.
"Dans praat met my siel. Dis deel van wie ek is. Die? ritme voer my weg na 'n idilliese plek waar ek gelukkig ?en tevrede voel."
Vir die sensuele rol van Sheba in Streets of Gold moes ?sy stywe korsette en hoë hakke dra en baie been wys.
"Maar ek glo my bewonderaars weet dit was net 'n rol?wat ek vertolk het."
"Dit was eers toe my eerste Afrikaanse CD, Voluit, ?in 2006 goue status bereik het [meer as 20 000 verkope], dat ek regtig gevoel het ek bereik iets as sangeres. Maar ek sal altyd 'n beter danseres wees as 'n sangeres. My stem is goed, maar ek train hom. Ek werk hard daaraan."
Sy het by Jacaranda gevorder van die graveyard shift Sondagaande laat tot 'n program Sondagoggende tussen 10:00 en 14:00. (Haar kontrak het sedertdien tot 'n einde gekom.)
Die gesprek gaan immer terug na Kylie ?en Jordan. Sy kan haar aanvoeling vir ritme veral in Jordan sien. Saans skuif hy in sy kamer agter die klawerbord in en Kylie neem haar kamma-kitaar. Dan perform hulle saam met Amor.
Amor het nie 'n au pair of nanny nie.? Sy help Jordan elke middag twee uur lank met sy huiswerk en moedig hom aan om sy bes te doen.
"Ek het my vertroue in die mensdom in 'n stadium heeltemal verloor. Ek het vriende verloor. Daar was mense wat lekker gekry? het oor my leed."